Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl pasiūlymo dėl Europos parlamento ir Tarybos direktyvos dėl aplinkos oro kokybės ir švaresnio oro Europoje iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2008/0163 galutinis - COD 2005/0183 */





[pic] | EUROPOS BENDRIJŲ KOMISIJA | Briuselis, 1.4.2008 KOM(2008) 163 galutinis 2005/0183 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl pasiūlymo dėl EUROPOS PARLAMENTO IR TARYBOS DIREKTYVOS dėl aplinkos oro kokybės ir švaresnio oro Europoje IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2005/0183 (COD) KOMISIJOS NUOMONĖpagal EB sutarties 251 straipsnio 2 dalies trečios pastraipos c punktądėl Europos Parlamento padarytų pakeitimųTarybos priimtoje bendrojoje pozicijoje dėlpasiūlymo dėl EUROPOS PARLAMENTO IR TARYBOS DIREKTYVOS dėl aplinkos oro kokybės ir švaresnio oro Europoje 1. Pagrindiniai faktai Procedūra - 2005 m. rugsėjo 21 d. Komisija pateikė Europos Parlamento ir Tarybos direktyvos dėl aplinkos oro kokybės ir švaresnio oro Europoje pasiūlymą[1] patvirtinti bendro sprendimo procedūra pagal EB sutarties 251 straipsnį. - 2006 m. gegužės 17 d. Europos ekonomikos ir socialinių reikalų komitetas pateikė nuomonę. - 2006 m. rugsėjo 26 d. Europos Parlamentas priėmė poziciją po pirmojo svarstymo. - 2007 m. birželio 25 d. Taryba priėmė bendrąją poziciją. - 2007 m. gruodžio 11 d. Europos Parlamentas priėmė poziciją po antrojo svarstymo. This is an empty Line. 2. KOMISIJOS PASIūLYMO TIKSLAS Oro tarša labai neigiamai veikia sveikatą. Remiantis naujausiais moksliniais faktais ir duomenimis apie sveikatą, pateiktais Komisijos komunikate dėl Teminės oro taršos strategijos[2], vien dėl ore esančių smulkių kietųjų dalelių (KD2,5) statistinė vidutinė gyvenimo trukmė ES sutrumpėjo daugiau kaip 8 mėnesiais. Todėl Komisija savo pasiūlyme nustato konkrečius aplinkos ore esančių smulkių kietųjų dalelių (KD2,5) aplinkos standartus. Juos įgyvendinus turėtų būti daug lengviau pasiekti Teminės oro taršos strategijos tikslą, t. y. 2000–2020 m. 47 % sumažinti dėl ore esančių kietųjų dalelių prarandamus europiečių gyvenimo metus. Tęsdama geresnio reglamentavimo iniciatyvą, direktyvos dėl aplinkos oro kokybės ir švaresnio oro Europoje pasiūlyme Komisija į vieną direktyvą sujungia aplinkos oro kokybės pagrindų direktyvos bei trijų antrinių direktyvų nuostatas ir Tarybos sprendimo dėl informacijos mainų nuostatas. Taip ji siekia supaprastinti bei racionalizuoti galiojančius teisės aktus ir sumažinti jų gausą. Be to, atsižvelgus į valstybių narių patirtį, pasiūlyme pakoreguotos galiojančios nuostatos. Todėl pasiūlymu: 1. nustatomi konkretūs stebėjimo reikalavimai ir nauji su smulkiomis kietosiomis dalelėmis KD2,5 susiję aplinkosaugos tikslai, 2. suteikiama šiek tiek direktyvos įgyvendinimo laisvės, nes tam tikromis sąlygomis, kurias nustatys Komisija, galima nukelti tam tikrų ribinių verčių, pavyzdžiui, KD10 ir azoto dioksido, pasiekimo terminus, 3. valstybėms narėms suteikiama galimybė sutelkti savo pastangas, nes vertinant, ar neviršijamos oro kokybės ribinės vertės, leidžiama iš aplinkos oro teršalų atimti gamtinių šaltinių taršos dalį. 3. KOMISIJOS PASTABOS 3.1. Bendrosios pastabos 2007 m. gruodžio 11 d. plenariniame posėdyje Europos Parlamentas priėmė su Taryba suderintą kompromisinį dokumentą, kuriame pateikti 26 pakeitimai, kad galima būtų pasiekti susitarimą per antrąjį svarstymą. Komisija pritaria visiems daliniams pakeitimams. Priimti kompromisinį dokumentą padėjo Komisijos priimta Bendrijos priemonių, reikalingų taršos šaltiniams mažinti, deklaracija (žr. priedą). 3.2. Iš dalies pakeistas pasiūlymas Pagal EB sutarties 250 straipsnio 2 dalį Komisija iš dalies keičia savo pasiūlymą, kaip išdėstyta pirmiau. PRIEDAS KOMISIJOS DEKLARACIJA, PAPILDANTI NAUJąJą DIREKTYVą DėL APLINKOS ORO KOKYBėS IR šVARESNIO ORO EUROPOJE Komisija atkreipia dėmesį į Tarybos ir Europos Parlamento priimtos direktyvos dėl aplinkos oro kokybės ir švaresnio oro Europoje tekstą, ypač į tai, kokiomis svarbiomis direktyvos 22 straipsnio 4 dalyje ir 16 konstatuojamoje dalyje Europos Parlamentas ir valstybės narės laiko Bendrijos priemones kovoti su oro taršos priežastimis. Komisija pripažįsta, kad siekiant didelės pažangos įgyvendinant šeštojoje aplinkosaugos veiksmų programoje nustatytus tikslus, būtina mažinti žalingų išmetamųjų oro teršalų kiekį. Daug galimų Bendrijos priemonių nurodoma Komisijos komunikate dėl teminės oro taršos strategijos. Nuo strategijos priėmimo buvo daug pasiekta, siekiant įgyvendinti šias bei kitas priemones: - Taryba ir Parlamentas priėmė naujus teisės aktus, kuriais ribojamas mažos keliamosios galios transporto priemonių išmetamų teršalų kiekis; - Komisija priėmė pasiūlymą dėl naujo teisės akto siekiant patobulinti pramoninius išmetamuosius teršalus reglamentuojančių Bendrijos teisės aktų, kurie taip pat taikomi intensyvios žemdirbystės įrenginiams ir priemonėms, skirtoms kovoti su mažesnio masto pramoniniais deginimo šaltiniais, efektyvumą; - Komisija priėmė pasiūlymą dėl naujo teisės akto, kuriuo bus ribojamas didelės keliamosios galios transporto priemonėse įrengtų variklių išmetamųjų teršalų kiekis; - 2008 m. Komisija numato naujus teisės aktų pasiūlymus, kuriais būtų: - toliau mažinamas valstybėse narėse leidžiamas nacionalinis pagrindinių išmetamųjų teršalų kiekis; - mažinamas su benzininių automobilių degalų papildymu degalinėse susijusių išmetamųjų teršalų kiekis; - reglamentuojamas sieros kiekis degaluose, taip pat ir skirtuose jūrų transportui; - Taip pat vyksta paruošiamieji darbai, siekiant išsiaiškinti, ar įmanoma: - tobulinti ekologinį projektavimą ir mažinti buitinių katilų ir vandens šildytuvų išmetamųjų teršalų kiekį; - mažinti dažuose, lakuose ir transporto priemonių pakartotinės apdailos produktuose naudojamų tirpiklių kiekį; - mažinti mobilių, ne kelių eismui skirtų, mašinų išmetamų teršalų kiekį ir taip padidinti naudą, kurią teikia Komisijos pateiktas pasiūlymas sumažinti sieros kiekį ne kelių eismo mašinų degaluose; - Komisija Tarptautinėje jūrų organizacijoje (toliau – TJO) ir toliau siekia labai sumažinti laivų keliamą taršą ir yra įsipareigojusi pasiūlyti Bendrijos priemonių, jeigu TJO 2008 m. nepateiktų numatytų pakankamai ambicingų pasiūlymų. Tačiau Komisija yra įsipareigojusi savo geresnio reglamentavimo iniciatyvoje iškeltus tikslus ir pasiūlymų poreikį pagrįsti išsamiu poveikio ir naudos įvertinimu. Šiuo atžvilgiu, vadovaudamasi Europos bendrijos steigimo sutartimi, Komisija toliau vertins naujų teisės aktų pasiūlymų poreikį, tačiau pasilieka teisę spręsti, ar tokį pasiūlymą būtų tinkama pateikti ir jeigu taip, tai kada. [1] COM(2005) 447 galutinis. [2] COM (2005) 446.